Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11253

11. fejezet Védelem Megjegyzés: A jelen fejezetben a "védelem" kifejezés a polgári légiközlekedéssel szemben végrehajtott jogellenes (törvénytelen) cselekedetek megakadályozását jelenti. 11.1 Forgószárnyas légijármű átkutatás ellenőrző jegyzéke A járató biztosítsa, hogy a forgószárnyas légijármű fedélzetén helyezzenek el ellenőrző jegyzéket, amely tartalmazza azokat az eljárásokat, amelyek alapján a feltételezett szabotázs esetében a robbanószerkezet felkutatása érdekében végrehajtják a forgószárnyas légijármű átvizsgálását. Az ellenőrző jegyzék mellett biztosítsanak útmutatást azokról a feladatokról és tevékenységekről, amelyeket abban az esetben szükséges végrehajtani, ha robbanószerkezetet vagy gyanús tárgyat találnak. 11.2 Kiképzési programok 11.2.1 A járató dolgozzon ki és bonyolítson le kiképzési programot, amely biztosítja, hogy a személyzet minden tagja a helyzetnek leginkább megfelelő módon tevékenykedjen, a lehető legkisebbre csökkentve ezzel a jogellenes beavatkozás következményeit. 11.2.2 A járató dolgozzon ki és bonyolítson le további kiképzési programot, amelynek során az érintett alkalmazottai megismerik azokat a megelőző intézkedéseket és a szükséges módszereket, amelyek az utasok, poggyász, teheráru, postaküldemények, felszerelések és kellékek forgószárnyas légijárművön történő szállítására vonatkoznak, hozzájárulva ezzel a szabotázs vagy más jogellenes beavatkozás megelőzéséhez. 11.3 A jogellenes beavatkozás jelentése A jogellenes beavatkozást követően a légijármű parancsnoka a kijelölt helyi hatóságnak késedelem nélkül tegyen jelentést erről az eseményről. 2007/70/II. szám III. szakasz Általános célú nemzetközi légiközlekedés

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes